Държавен вестник, бр. 21, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  21
1. разработват учебните програми на кур­
совете за начална и специална военна под­
готовка при условия и по ред, определени с 
правилниците за устройството и дейността им;
2. организират и провеждат семинари за 
подготовка и инструктаж на определените лица 
по чл. 9, ал. 1 за подготовка на учениците в 
средните училища;
3. определят преподаватели за провеждане 
на курсове във военните академии и висшите 
училища съгласно Плана за организиране и 
осигуряване дейността на курсовете по на­
чална и/или специална военна подготовка.
Чл. 33. Кметовете на общини подпомагат 
и съдействат при провеждането на подготов­
ката на учениците в общинските училища в 
страната за задълженията им по отбраната на 
страната, когато има предварително заявено 
писмено искане до тях от лицата по чл. 9, ал. 1.
Чл. 34. Началникът на Централното во­
енно окръжие:
1. планира, организира и контролира дей­
ността на лицата по чл. 9, ал. 1, провежда­
щи подготовката на учениците от средните 
училища за задълженията им по отбраната 
на страната;
2. организира воденето на военен отчет на 
българските граждани, завършили курсовете 
по начална и/или специална военна подготовка 
във висшите училища;
3. извършва информационно-рекламна 
дейност във висшите училища в страната за 
възможната начална и/или специална военна 
подготовка на студентите.
Чл. 35. Командирите (началниците) на 
военни формирования: 
1. организират и материално-технически 
осигуряват провеждането на практическите за­
нятия, демонстративните военизирани занятия 
и военните игри във военните формирования;
2. извършват подбор на военнослужещите 
за осигуряване подготовката на учениците в 
средните училища в съответния регион.
Раздел V
Финансово планиране и осигуряване на обуче­
нието в курсове по начална и/или специална 
военна подготовка
Чл. 36. Финансовите средства за про­
веждането на подготовката на учениците от 
девети и десети клас в средните училища в 
страната се планират и осигуряват в рамките 
на одобрения бюджет на Министерството на 
отбраната за съответната година.
Чл. 37. (1) Финансовите средства за обу­
чението на студенти в курсове по начална и/
или специална военна подготовка съгласно 
Плана за организиране и осигуряване дейност­
та на курсовете по начална и/или специална 
военна подготовка във висшите училища се 
планират и осигуряват в рамките на одобрения 
бюджет на Министерството на отбраната за 
съответната година.
(2) Условията, редът и начинът на финан­
сиране обучението на студенти в курсове по 
специална военна подготовка, извършвано от 
преподаватели от гражданските висши учи­
лища, се определят в сключеното двустранно 
споразумение между висшето училище и Ми­
нистерството на отбраната за разкриването и 
осигуряването на курсове по начална и/или 
специална военна подготовка.
Чл. 38. (1) Финансовите средства за коман­
дироване на преподаватели от военните акаде­
мии и висшите военни училища за провеждане 
на обучението в курсовете по начална и/или 
специална военна подготовка в гражданските 
висши училища се планират и осигуряват в 
рамките на бюджета на Министерството на 
отбраната за съответната година. 
(2) Финансовите средства за командироване 
на военнослужещи от военните формирования, 
провеждащи подготовката на учениците в 
средните училища, се планират и осигуряват 
в програмите на вида въоръжена сила или на 
структурата на пряко подчинение на минис­
търа на отбраната.
Заключителна разпоредба
Параграф единствен. Наредбата се прие­
ма на основание чл. 26, т. 15а от Закона за 
отбраната и въоръжените сили на Република 
България и чл. 58, ал. 1 от Закона за резерва 
на въоръжените сили на Република България.
1850
РЕШЕНИЕ № 105
ОТ 15 ФЕВРУАРИ 2013 Г.
за прекратяване на конкурс за предоставяне 
на разрешение за търсене и проучване на 
нефт и природен газ – подземни богатства 
по чл. 2, ал. 1, т. 3 от Закона за подземните 
богатства, в площ „Блок 1-19 Свети Атанас“, 
обявен с Решение № 804 на Министерския 
съвет от 2011 г. (ДВ, бр. 89 от 2011 г. и ОВ 
на ЕС, бр. С26 от 31.01.2012 г.)
На основание чл. 44, ал. 1 и чл. 50а, т. 6 от 
Закона за подземните богатства и заявление вх. 
№ на МИЕТ: Е-26-Б-263 от 27.11.2012 г. от пред­
ставляващия на „Блек Сий Енерджи“ – ЕООД, 
за отказ от страна на дружеството да сключи 
договор за търсене и проучване на нефт и 
природен газ в площ „Блок 1-19 Свети Атанас“
МИНИСТЕРСКИЯТ СЪВЕТ
Р Е Ш И :
1. Прекратява конкурса за предоставяне 
на разрешение за търсене и проучване на 
нефт и природен газ в площ „Блок 1-19 Свети 
Атанас“, разположена в континенталния шелф 
и в изключителната икономическа зона на 
Република България в Черно море.